שאלה: אולי אי אפשר לנצח את היצר?: אני בן 25, דתי, כיפה סרוגה. בשנים האחרונות התחלתי להתחזק יותר, ללכת ליותר שיעורי תורה לעבוד על המידות.שינוי זה החל בי בעיקר כשהתחלתי לחפש את בת הזוג. שאלתי רבנים, למה יש לי עיכוב, ונאמר לי במפורש שעוון ש פוגע במציאת הזיווג. אני עושה השתדלויות, ומונע מעצמי ליפול בראייה אסורה ו או בעוון זה, אבל השאלה שלי, האם זה בכלל אפשרי? אני אסביר ואתן דוגמאות: אני עובד בהייטק, נוסע לחו"ל, אוכל שם אך ורק כשר ומתפלל 3 תפילות כל יום, לא מדליק טלוויזייה במלון כדי לא לראות את התועבות, ואז בום! בטעות כשאני הולך ברחוב עיני ניתלות במישהי בלתי צנועה בעליל, ואני כולי עצוב, "איך נפלת?" אני שואל את עצמי, ואז מתחזק, מחזק את עצמי, ושוב, הנה שלט שלא ניתן "לפספס". אנחנו כל הזמן במלחמה עם היצר, אבל ידו על העליונה, אנחנו חיים בעולם רווי זימה ותועבה, ואיך אפשר לחיות כך, אולי הפיתרון לא לצאת מהבית מלון, ללכת עם רעלה על ראשך, כיסוי עיניים? אתן דוגמא לא רחוקה, אני נוסע על נתיבי איילון בת"א, ויודע איפה תולים את השלטים הארורים האלו, בזמן הנסיעה אני אפילו מטה את גופי הצידה העיקר לא להכשל, מתרכז אך ורק בכביש, שומע במכונית שלי הרצאות שמחזקות אותי, עובר את השלטים, ומרגיש בשמיים, כך כמה ימים שבועות ואז הנה שוב פעם, פתאום, בעיתוי בלתי ניתן לצפייה מראש, שלט במקום לא צפוי בתוך רחובות העיר, או מישהי שמתהלכת ברחוב כאילו היא לבדה בעולם, ואני שוב פעם מאוכזב. אז מה, לא לצאת לעבודה, לא לצאת לרחוב? זה כמו משחק כדורגל, אתה הודף את השערים שמנסים להבקיע לך, ואז בלי לשים לב, הנה גול, הכדור כבר ברשת, עוד דוגמא, בחצי שנה אחרונה אני מקפיד לגלוש באינטרנט אך ורק (!) לענייני עבודה, וכך, בנבירה בין אתרי אינטרנט טכניים שנדרשים לעבודתי, צצה פירסומת "רעה", אי אפשר לעמוד מול זה, איך אפשר להתחזק, אני מרגיש שמטרת המלחמה שלי השתנתה, מלנצח את היצר, ולהכניס לו גולים, הפכה למלחמה של שמירת ההפרש שכבר לטובתו ולא להשפיל את עצמך עוד. אני מכניס גול, והוא שניים! אי אפשר שלא לגלוש, אי אפשר שלא ליסוע על כבישים, אי אפשר שלא להתהלך ברחוב, אז איך אם כן אפשר לנצח, פעם, לדעתי, אבות אבותנו, לא התנסו בנסיונות אלו כלל, לא היו להם שלטי פירסומת בכל פינה, לא הייתה טלוויזיה, לא היה אינטרנט ארור, היה יותר קל, פרנסה יותר קלה, יותר זמן בשיעורי תורה, אז למה אנחנו בנסיונות קשים אלו ואפילו נראים בלתי מנוצחים? אני מאוד רוצה מישהי לחיות איתה את שארית חיינו, ולהקים בית לתפארת, אפילו משתוקק, כן, למרות שאני בן, ובן 25, אני לא מתבייש ואומר בקול רם, אני מפחד להיות לבד. אני אדם שלא אוותר על כל הזדמנות לשמח את בת זוגי. אבל מה אעשה, אין לי בת זוג, ואת הרצונות האלו אני מחליף בכל התועבות האלו, דייי נמאס, אני בוכה! בכלל לא מגיע לבת-זוגי אדם כמוני שדואג אך ורק לתאוותיו, אבל לא יודע איך להפסיק, ושאני מוצא דרך להפסיק, יש עוד 1000 דרכים שתוקפים אותי! האם אפשרי בכלל לצאת למלחמה? ומה הנשק שלנו? נראה לי שמלחמה זו אבודה מול היצר הזה!
תשובה: אני ממש מופתע ממך כיצד אתה שופט את עצמך לכף חובה. רבים היו קוראים את מה שכתבת והיו מקנאים בך. אתה רוצה כנראה להיות מלאך אלוקים. אתה מתאר מצב שבו לעולם לא תכשל. אם הייתי מתאר את המשחק שאתה נמצא בו נראה לי שאתה במשחק מנצח בהפרש שערים ענקי. כל פעם שאתה יכולת להתבונן ולא התבוננת כבשת כמה שערים. אם כן בשבוע אחד של נסיעות בנתיבי איילון הכנסת אולי מאה שערים ואז פעם אחת בשבוע הסתכלת. נכון לא טוב, אבל להגיד זהו שאתה מחוק מנין לך? אתה רוצה להיות במצב שאין לך יצר. אנשי כנסת הגדולה חשבו על הרעיון אולם לאחר נסיון הם ביטלו אותו. הם ראו שאין חיים בעולם הזה ללא ההתמודדות הקבועה שיש לאדם. המשימה שלך היא להרחיק באמת את הנפילות ואת השערים שכובש הגוף את הנשמה. המשימה היא שלא להתרגל למגע לא קדוש עם העולם הזה. ההרגשה הפנימית שיש לך שאתה לא רוצה להיות במקומות של היסח הדעת מן השמירה והיות ברגע של נפילה זה מה שמשמר אותך שייך אל הקודש. גם לדורות קודמים היו יצרים. כל דור יש לו את ההתמודדות שלו. נכון שהיום הזמינות של החטא והגירויים על כל צעד ושעל הם גדולים. אולם יתכן שבדורות קודמים התוקף והעוצמה של היצר היה גדול יותר. בכל אופן הדרך שאתה הולך בה היא הנכונה. אתה יוצא בבוקר ואתה מכיר את הדרך שאתה עומד להיות בה ואת הנקודות שבהם אתה עלול לפגוע בגירוי וכו', אז אתה מתכננן מה לעשות באותו מקום. עשית את זאת. עיקר הנפילות שלך הם כשזה בא אליך בהפתעה. אם כן תנסה לשים לב מה עומד להיות בדרכים שבהם אתה הולך ואתה מכיר את הדרכים שבהם אתה נעזר בכדי שלא להסיח את הדעת מהמצב של השמירה. שימת הלב עוזרת לך להישאר בטהרה. בדברים רבים אתה יכול להיות רב בעצות שלך כיצד להתגבר בענין השמירה על הטהרה וזאת למרות שאתה חי נורמאלי ולא מתנזר מן החיים ומן העבודה. בנוגע למציאת זיווג היתי מבקש ממך שלא תתרכז בנושא של הצניעות וכד'. תתרכז במציאת אישה טובה עם מידות טובות עם תקשורת טובה בינכם. אתה ראוי לאישה טובה. לאחר שיהיה לך אישה אני אכתוב לך אם תשאלני כיצד להתרומם עוד יותר בענין הקדושה והצניעות. הרי עליך לדעת שגם אחרי שמתחתנים לא נגמרת משימת הקדושה. היא בודאי משתנה אולם היא נמשכת. אנו חיים כאן בכדי להתמודד ולהתקדש. הדרך שלנו היא לא רק עלייה בקו ישר יש לו עליות ומורדות. העיקר הוא שנהיה כמה שיותר בסימן של עליה. בעז"ה שתהיה לך סיעתא דשמיא במציאת זיווג טוב. יתכן שיש לי הצעות בשבילך. אתה יכול או להתקשר אלי טל 0547646784 או לכתוב לאימייל שלי. PSAGOT.RAVGMAIL.COM ונשמע ממך בשורות טובות.